cyanic-selkie/wikianc huggingface dataset:
Πολιτική προστασία
Σημαντικότητα και Στόχοι
Η κατάσταση έκτακτης ανάγκης επιβάλλει στους πολίτες μια άμεση απειλή θανάτου, τραυματισμού ή απώλειας. Η λήψη μέτρων για επιβίωση, αντικαθιστούν την ομαλότητα των συνθηκών της κανονικής τους ζωής, ενεργοποιώντας τους ενστικτώδεις μηχανισμούς, προκαλώντας μια δραματική αλλαγή στην καθημερινότητα και τις ενέργειές τους. Οι άνθρωποι μέσω αυτών των καταστάσεων, μπορεί να ευαισθητοποιηθούν συναισθηματικά και ψυχολογικά.
Οι στόχοι της Πολιτικής Προστασίας είναι να σώσει την οικονομία και το δημόσιο τομέα της χώρας, να προστατέψει και να ελαχιστοποιήσει τις ζημιές των περιουσιών των πολιτών, να επαναφέρει την παραγωγή της και να διατηρήσει τις αρμονικές κοινωνικές της συνθήκες.
Εκτίμηση Κινδύνου
Οι απειλές προς τους πολίτες μπορούν να κατηγοριοποιηθούν σε φυσικές και τεχνολογικές καταστροφές. Ανάλογα με την εκτίμηση της κάθε κατάστασης, θα πρέπει να πραγματοποιηθεί αναλυτική μελέτη, ώστε να ληφθούν τα απαραίτητα μέτρα για την προστασία του πολίτη.
Σεισμοί
Ο Οργανισμός έχει συντάξει συγκεκριμένα βήματα που θα πρέπει να ακολουθήσουν οι πολίτες ανάλογα με το χώρο όπου βρίσκονται, το χρόνο (πριν ή μετά από μια σεισμική δόνηση) και τα βήματα αυτο-προστασίας σε περίπτωση που προκληθεί επερχόμενο κύμα βαρύτητας (τσουνάμι).
Δασικές Πυρκαγιές
Φωτιά
Η Φωτιά αποτελεί τη διαδικασία ταχείας οξείδωσης ενός υλικού στην εξώθερμη χημική διαδικασία της καύσης, απελευθερώνοντας θερμότητα, φως και διάφορα προϊόντα της αντίδρασης. Στη διαδικασία της καύσης, θα πρέπει να συνυπάρχει η καύσιμη ύλη, το οξυγόνο και η θερμότητα, τρεις κύριοι παράγοντες που αποτελούν το τριγώνου της πυρκαγιάς.
Το φαινόμενο των δασικών πυρκαγιών, αποτελεί μέρος της οικολογίας των δασικών οικοσυστημάτων της υπαίθρου. Η χώρα μας πλήττεται συχνά από δασικές πυρκαγιές, οι οποίες αποτελούν μια από τις κύριες αιτίες των γυμνών βουνών της χώρας μας όπως και των χωρών της Μεσογείου. Προκαλούνται συχνά, λόγω της περιοδικής ξηρασίας και της αυξημένης θερμοκρασίας. Γι’αυτό, κατά τους καλοκαιρινούς μήνες προετοιμάζονται και βρίσκονται σε ετοιμότητα οι κρατικές υπηρεσίες και οι φορείς ώστε να προλάβουν τις καταστροφικές επιπτώσεις των πυρκαγιών.
SQ3R
To SQ3R είναι στρατηγική ανάγνωσης με πέντε στάδια, παρόμοια με το PQRST και τον πίνακα KWL.
Πολιτική προστασία
Δασικές Πυρκαγιές
Οι οδηγίες προστασίας του πολίτη αναφέρουν τις ενέργειες που πρέπει να αποφεύγονται ώστε να μην προκληθούν πυρκαγιές. Τις προφυλάξεις που πρέπει να παίρνουν οι πολίτες όταν κατοικούν κοντά σε μια δασική περιοχή, πως πρέπει να ενεργήσουν εάν προκληθεί μια πύρινη εστία και πως εάν αρχίσει και πλησιάζει την κατοικία τους. Τι πρέπει να κάνουν σε περίπτωση που φτάσει σε πολύ κοντινή απόσταση και πως πρέπει να ενεργήσουν μόλις σβήσει η πυρκαγιά.
SQ3R
Το όνομα είναι ακρωνύμιο των πέντε βημάτων της στρατηγικής:
Πολιτική προστασία
Πλημμύρες και έντονα καιρικά φαινόμενα
Καιρικό φαινόμενο
SQ3R
Τα βήματα αναλυτικά:
Πολιτική προστασία
Πλημμύρες και έντονα καιρικά φαινόμενα
Το φυσικό φαινόμενο που επηρεάζει τον καιρό ονομάζεται καιρικό φαινόμενο. Το καιρικό φαινόμενο αποτελεί τις καιρικές συνθήκες που επικρατούν σε μια περιοχή για μεγάλο χρονικό διάστημα.
SQ3R
Το κομμάτι της ανασκόπησης θεωρείται συνήθως ως μια συνεχής διαδικασία. Κάρτες υπενθύμισης, σημειώσεις ή άλλο υλικό που δημιουργείται κατά τη διάρκεια ενός από τα παραπάνω 5 βήματα, μπορούν να χρησιμοποιηθούν για μια επανάληψη της ανασκόπησης για μερικά λεπτά κάθε μέρα για αρκετές ημέρες.
Πολιτική προστασία
Πλημμύρες και έντονα καιρικά φαινόμενα
Οι κλιματικές αλλαγές της Γης αποτελούν το σημαντικότερο περιβαλλοντικό πρόβλημα του πλανήτη μας. Οι αλλαγές αυτές, επηρεάζουν τον καιρό και προκαλούν ακραία καιρικά φαινόμενα, αυξάνοντας τον κίνδυνο των πολιτών και της περιουσίας τους. Συνολικά, εκατομμύρια άνθρωποι έχουν χάσει τη ζωή τους από θύελλες, χιονοπτώσεις, πλημμύρες και υψηλές θερμοκρασίες.
SQ3R
Η τεχνική αυτή καθιερώθηκε το 1946 από τον Francis Pleasant Robinson στο βιβλίο του "Αποτελεσματική μελέτη" [Effective Study].
Πολιτική προστασία
Πλημμύρες και έντονα καιρικά φαινόμενα
Σήμερα υπάρχουν συστήματα που παρέχουν τις απαραίτητες πληροφορίες για έντονα καιρικά φαινόμενα που αναμένονται να συμβούν σε κάποια χώρα της Ευρώπης και παγκοσμίως, καθώς παρέχουν χρήσιμες πληροφορίες και οδηγίες σε ενδεχόμενη μετακίνηση, οδηγίες προστασίας εφόσον περάσει η κακοκαιρία, καθώς και γενικές δράσεις και συμβουλές.
SQ3R
Κατηγορία:Εκπαίδευση
Πολιτική προστασία
Κατολισθήσεις και καθιζήσεις
Ο όρος κατολίσθηση χρησιμοποιείται για την περιγραφή του φαινομένου που συνίσταται κάθε αλλαγή της επιφάνειας μιας κλυτίους και την προς τα κάτω κίνηση βραχομάζας ή αποσαθρωμάτων σε εδαφική επιφάνεια. Ανάλογα με το είδος της κίνησης της κατολίσθησης, χωρίζεται σε κατηγορίες. Ενώ υπάρχουν τυπικές περιοχές στις οποίες εκδηλώνεται το φαινόμενο (απότομες πλαγιές, γκρεμοί,κ.α.) και αποτελούν ρηξιγενή ζώνη, οι κατολισθήσεις δε προκύπτουν πάντα σε επιρρεπείς ζώνες και περιοχές.
Η καθίζηση αποτελεί το φαινόμενο όταν τα φορτία κατασκευών δεν μπορούν να στηριχθούν κατάλληλα από το έδαφος και μεταβιβάζονται σε συμπιεστές στρώσεις του υπεδάφους.
Οι κατολισθήσεις και καθιζήσεις εντείνουν τις συνέπειες των πλημμυρών που μπορεί να προκύψουν λόγω έντονων καιρικών φαινομένων. Οι κατάλληλες οδηγίες που δίνονται αφορούν τις ενέργειες των πολιτών πριν και κατά τη διάρκεια μιας έντονης βροχόπτωσης.
Ηφαίστεια
Το ηφαίστειο είναι ένα άνοιγμα ή μια ρήξη στην επιφάνεια ή στο φλοιό της Γης ή ένα αντικείμενο πλανητικής μάζας, το οποίο επιτρέπει στην καυτή λάβα, την ηφαιστειακή τέφρα και τα αέρια να διαφύγουν από το θάλαμο μάγματος κάτω από την επιφάνεια της γης.
Τα ηφαίστεια παράγουν μεγάλη ποικιλία κινδύνων που μπορούν προκαλέσουν θανάσιμα ατυχήματα στους ανθρώπους και να καταστρέψει περιουσίες σε κοντινή απόσταση, καθώς και εκατοντάδες χιλιόμετρα μακριά.
Βιολογικές
Οι βιολογικές απειλές αποτελούνται κατά κύριο λόγο από μικροοργανισμούς που προκαλούν ασθένειες όπως βακτήρια και ιούς.
Ραδιολογικές
Ένα "ενισχυμένο όπλο ή βόμβα" που χρησιμοποιείται ως εκρηκτικό για την εξάπλωση ραδιενεργού υλικού. Αποτελεί μια θεωρητική απειλή και παρόμοια όπλα δεν έχουν χρησιμοποιηθεί μέχρι σήμερα από τρομοκράτες. Ανάλογα με την ποσότητα του ραδιενεργού υλικού, οι κίνδυνοι μπορούν να είναι ψυχολογικοί. Οι τοξικές επιδράσεις μπορούν να αντιμετωπιστούν με πρότυπες τεχνικές hazmat.
Πυρηνικές
Η δημιουργία καταφύγιων αποσκοπεί στην προστασία από εκρήξεις πυρηνικής ενέργειας και αποτελείται από σκυρόδεμα μεγάλου πάχους και άλλων ανθεκτικών υλικών.
Οι μεγαλύτερες απειλές από μια πυρηνική επίθεση είναι οι επιπτώσεις από τις εκρήξεις, τις πυρκαγιές και την ακτινοβολία.
Πρόληψη
Η πρόληψη είναι η διαδικασία που περιλαμβάνει δράσεις με στόχο τη βελτίωση της πολιτικής προστασίας και την ετοιμότητα για την άμεση ανταπόκριση και τη μείωση των συνεπειών από φυσικές και ανθρωπογενείς καταστροφές (συμπεριλαμβανομένων των ΧΒΡΠ).
Προετοιμασία
Η προετοιμασία αποτελείται από την κατασκευή κτιρίων και καταφυγίων ανθεκτικά σε εκρήξεις, συλλογή προμηθειών έως και τον επαναπροσδιορισμό και επανατοποθέτηση πληροφοριών. Για παράδειγμα, οι περισσότερες μεγάλες πόλεις στις ΗΠΑ έχουν υπόγεια καταφύγια και εγκαταστάσεις ώστε να εργαστούν σε περιόδους έκτακτης ανάγκης για τον συντονισμό της πολιτικής άμυνας.
Άλλα μέτρα που πρέπει να περιλαμβάνει η κυβέρνηση είναι η συνεχή απογραφή των σιτηρών, το εθνικό στρατηγικό απόθεμα, τα στρατηγικά αποθέματα πετρελαίου,τη διασπορά των φορτηγών, τον καθαρισμό του πόσιμου νερού, τα κινητά διυλιστήρια, τις κινητές εγκαταστάσεις και άλλα βοηθητικά μέσα όπως τις εγκαταστάσεις προσωρινής στέγασης για την επιτάχυνση της πολιτικής, κοινωνικής και οικονομικής ανάκαμψης.
Η διαδικασία της προετοιμασίας υποστηρίζει και συμπληρώνει τις προσπάθειες σε εθνικό, περιφερειακό και τοπικό επίπεδο όσον αφορά την πρόληψη των καταστροφών, την ετοιμότητα των υπευθύνων της πολιτική προστασίας και την παρέμβασή τους σε περιπτώσεις καταστροφών.
Για να δημιουργηθεί ένα αποτελεσματικό πλαίσιο όταν απαιτείται ταχεία συλλογική δράση μεταξύ πολλών υπηρεσιών πολιτικής προστασίας, απαιτείται αμοιβαία συμμετοχή της αστυνομίας, της πυροσβεστικής υπηρεσίας, των υπηρεσιών υγείας, του δημόσιου φορέα κοινής ωφέλειας και των εθελοντικών οργανώσεων.
Σημαντικό στοιχείο της προετοιμασίας αποτελεί η κατάρτιση και η εφαρμογή προγραμμάτων για την παρέμβαση των δυνάμεων και τον συντονισμό τους, χρησιμοποιώντας εμπειρογνώμονες αξιολογητές και με τις διαδικασίες συνεργασίας, ενισχύεται η συνοχή των δράσεων που αναλαμβάνονται σε διεθνές επίπεδο στον τομέα της πολιτικής προστασίας.
Η προετοιμασία περιλαμβάνει επίσης την ανταλλαγή πληροφοριών, ώστε να συμβάλλει στην ενημέρωση του κοινού με σκοπό την αύξηση του επιπέδου της αυτοπροστασίας. Για τη συλλογή και τη διάδοση επικυρωμένων πληροφοριών έκτακτης ανάγκης. Επίσης, για την ανταλλαγή πληροφοριών σχετικά με τις εθνικές δυνατότητες πολιτικής προστασίας, με βάση στρατιωτικών και ιατρικών πηγών. Και τέλος, για να διασφαλιστεί η αποτελεσματική ανταλλαγή πληροφοριών μεταξύ των διαφόρων αρχών.
Έγκαιρη Προειδοποίηση και άμεση επέμβαση
Η διαδικασία της έγκαιρης προειδοποίησης των πολιτών είναι πολύ σημαντική. Κατά αυτόν τον τρόπο οι πολίτες μπορούν να προστατευθούν κατάλληλα, είτε στις κατοικίες τους είτε σε καταφύγια και να διαφυλάξουν έγκαιρα τα περιουσιακά τους στοιχεία.
Μετά από μια επίθεση, οι συμβατικές υπηρεσίες έκτακτης ανάγκης, πλήρους απασχόλησης, είναι δραματικά υπερφορτωμένες και έτσι ο χρόνος απόκρισης για την κατάσβεση πυρκαγιών μπορεί να απαιτεί αρκετές ημέρες για την κατάσβεσή της. Όμως, διατηρείται πάντα κάποια ικανότητα από τις τοπικές και κρατικές υπηρεσίες, καθώς υπάρχει δυναμικό έκτακτης ανάγκης που παρέχεται από εξειδικευμένες στρατιωτικές μονάδες, Στρατιωτική Αστυνομία, δικαστές, εισαγγελείς και μηχανικούς μάχης.
Αντιμετώπιση των συνεπειών και αποκατάσταση
Η διαδικασία της αποκατάστασης και ανάκτησης, αποτελείται από την ανοικοδόμηση κατεστραμμένων υποδομών, κτιρίων και τη συνέχιση της παραγωγής. Η περίοδος της ανάκαμψης είναι η μεγαλύτερη και τελικά η πιο δαπανηρή φάση μιας καταστροφής. Μόλις «περάσει» η κρίση, οι συνεργασίες τείνουν να σταματούν, καθώς οι προσπάθειες ανάκαμψης συχνά πολιτικοποιούνται ή θεωρούνται ως οικονομικές ευκαιρίες.
Η διαδικασία προετοιμασίας για ανάκαμψη, μπορεί να είναι πολύ χρήσιμη. Εάν οι πόροι είναι διασκορπισμένοι πριν από την επίθεση, μπορούν να γίνει πρόληψη κοινωνικών αποτυχιών.
Οργανισμοί
Με το όνομα ‘Πολιτική Προστασία’ αποκαλούνται οι οργανισμοί σε όλο τον κόσμο που επικεντρώνονται στην προστασία των αμάχων πολιτών από τις στρατιωτικές επιθέσεις, καθώς και την παροχή υπηρεσιών διάσωσης μετά από φυσικές και ανθρωπογενείς καταστροφές. Διοικείται παγκοσμίως από το Γραφείο των Ηνωμένων Εθνών για το Συντονισμό των Ανθρωπιστικών Υποθέσεων (OCHA). Το Γραφείο των Ηνωμένων Εθνών για το Συντονισμό των Ανθρωπιστικών Υποθέσεων (OCHA) είναι μέρος της Γραμματείας των Ηνωμένων Εθνών και υπό την ηγεσία του Αναπληρωτή Γενικού Γραμματέα για τις Ανθρωπιστικές Υποθέσεις και τον Συντονισμό των Έκτακτων Περιστατικών, Βαλερί Αμός. Ιδρύθηκε το 1998 από τον Γενικό Γραμματέα των Ηνωμένων Εθνών, το OCHA είναι υπεύθυνο για τη συγκέντρωση των φορέων ανθρωπιστικής βοήθειας ώστε να εξασφαλίσει τη συλλογική δράση σε καταστάσεις έκτακτης ανάγκης.
Δεδομένου ότι η απειλή του Ψυχρού Πολέμου υποχώρησε, αρκετές οργανώσεις πολιτικής προστασίας έχουν διαλυθεί ή βρίσκονται σε αδράνεια, ενώ άλλες έχουν επικεντρωθεί στην παροχή υπηρεσιών διάσωσης μετά από φυσικές καταστροφές. Ωστόσο, τα ιδανικά της Πολιτικής Προστασίας επανήλθαν στις Ηνωμένες Πολιτείες.
Στο Ηνωμένο Βασίλειο οι ρόλοι των επαγγελματιών Πολιτικής Άμυνας έχουν δοθεί σε εθελοντικές ομάδες όπως την RayNet και σε ομάδες έρευνας και διάσωσης. Στην Ιρλανδία όπως και στη Νέα Ζηλανδία, η Πολιτική Άμυνα αποτελεί μια πολύ ενεργή οργάνωση και περιστασιακά καλείται για να ενισχύσει τις δυνάμεις του Πυροσβεστικού Σώματος και των υπηρεσιών πρώτης βοήθειας και διάσωσης. Καλούνται σε καταστάσεις έκτακτης ανάγκης όπως πλημμύρες, όπου απαιτείται μεγαλύτερος αριθμός προσωπικού.
Εθελοντισμός
Προσφέρεται εκπαίδευση σε όλους τους εθελοντές της οργάνωσης και στους συνεργαζόμενους φορείς, έτσι ώστε να μπορεί να βοηθήσει κάθε εθελοντής σε περίπτωση έκτακτης ανάγκης. Έτσι, ο κάθε πολίτης μπορεί να βοηθήσει μέσω εθελοντικών δράσεων στα τοπικά συμβούλια της οργάνωσης.
Κάποιες από τις ενέργειες των εθελοντών είναι η καταμέτρηση θυμάτων, η έρευνα και η διάσωση, βοηθητικές δράσεις με την Πυροσβεστική Υπηρεσία, παρακολούθηση ακτινοβολιών, πρόνοια και επικοινωνία.
Με τη δέσμευση των αφοσιωμένων και ειδικευμένων εθελοντών, οι οποίοι πληρούν μια σειρά από ρόλους, μαζί με τις υπηρεσίες της ευρύτερης κοινότητας, οι διαδικασίες διάσωσης, αρωγής και πρόνοιας μπορούν να επιτευχθούν με τον πιο αποτελεσματικό και γρήγορο τρόπο.
Ερυθρός Σταυρός
Κατηγορία:Ασφάλεια Κατηγορία:Διαχείριση καταστάσεων έκτακτης ανάγκης
Ολτ (ποταμός)
Ο Ολτ (ρουμ. και ουγγ. Olt, γερμ. Alt, τουρκ. Oltu) είναι μεγάλος ποταμός της Ρουμανίας. Οι ονομασίες του στις σύγχρονες γλώσσες προέρχονται όλες από την αρχαία ελληνική ονομασία του, Ἄλυτος, μέσω της λατινικής ονομασίας Aluta ή Alutus. Με μήκος 615 χιλιόμετρα, είναι ο μακρύτερος από όλους τους ποταμούς που ρέουν αποκλειστικά σε ρουμανικό έδαφος, ενώ η λεκάνη απορροής του έχει έκταση 24.050 τετραγωνικά χιλιόμετρα Η πηγή του βρίσκεται σε υψόμετρο 1.440 μέτρων, στα όρη Χάσμας της ανατολικής οροσειράς των Καρπαθίων, κοντά στην κωμόπολη Μπέλαν και στην πηγή του ποταμού Μούρες. Ο Ολτ διασχίζει 6 διαφορετικούς νομούς της Ρουμανίας: τους Χαργκίτα, Κοβάσνα, Μπρασόβ, Σιμπίου, Βίλτσεα και τον ομώνυμο Νομό Ολτ. Εκτός από τον Νομό Ολτ, και η ιστορική επαρχία της Ολτενίας (γνωστή και ως «Ελάσσων Βλαχία» τον 18ο αιώνα) πήρε το όνομά της από τον ποταμό.
Οι κυριότερες πόλεις από όσες είναι κτισμένες στις όχθες του Ολτ είναι οι Σφίντου Γκεόργκε, Ράμνικου Βάλτσα, Δραγατσάνι και Σλάτινα. Ο Ολτ χύνεται στον Δούναβη κοντά στο Τούρνου Μεγκουρέλε, είναι δηλαδή αριστερός παραπόταμος του Δούναβη.
Φράγματα και λίμνες
Για την αποθήκευση πόσιμου νερού και νερού για άρδευση, καθώς και για την παραγωγή υδροηλεκτρικής ενέργειας, 44 φράγματα έχουν ανεγερθεί στη λεκάνη του Ολτ και ισάριθμες τεχνητές λίμνες έχουν δημιουργηθεί. Στον ίδιο τον Ολτ βρίσκονται τα 24 από αυτά, κυρίως για την παραγωγή υδροηλεκτρικής ενέργειας, και άλλα τρία στον παραπόταμό του Λότρου. Τα 24 φράγματα στον Ολτ, από την πηγή προς την εκβολή του, είναι τα εξής: Βόιλα, Βιστέα, Αρπάς, Σκορέιου, Αβρίγκ, Γκούρα Λοτρουλούι, Τούρνου, Καλιμενέστι, Ντεέστι, Ράμνικου Βάλτσα, Ραουρένι, Γκοβόρα, Μπεμπένι, Ιονέστι, Ζεβιντένι, Δραγατσάνι, Στρεγιέστι, Αρσέστι, Σλάτινα, Ιποτέστι, Δραγανέστι, Φρουνζάρου, Ρουσανέστι και Ιζμπισένι. Η συνολική παραγωγή ενέργειας των 43 υδροηλεκτρικών σταθμών της λεκάνης του Ολτ ήταν το 1996 ίση με 2.980 γιγαβατώρες.
Παραπομπές
Κατηγορία:Ποταμοί της Ρουμανίας Κατηγορία:Παραπόταμοι του Δούναβη
Ουαφάτο
Γεωγραφία
Η Ουαφάτο βρίσκεται ανατολικά των Σαμόα και του Ουπόλου και βορειοανατολικά της Βα'α-ο-Φονότι. Βρίσκεται ανατολικά της Λόνα, της Μαασίνα και της Ταελεφάγκα.
Εξωτερικοί σύνδεσμοι
Κατηγορία:Πόλεις των Σαμόα Κατηγορία:Βάα-ο-Φονότι
Πύργος Βοιωτίας
Ο  Πύργος είναι μικρό πεδινό χωριό του Δήμου  Ορχομενού του νομού Βοιωτίας. Βρίσκεται στην πεδιάδα της Κωπαΐδας, βορειοδυτικά του Ορχομενού. Οφείλει την ονομασία του σε έναν μεσαιωνικό πύργο που βρίσκεται στον λόφο, πάνω από το χωριό. Ο πληθυσμός του χωριού, σύμφωνα με την απογραφή του 2011 είναι 96 κάτοικοι, οι περισσότεροι από τους οποίους ασχολούνται με τη γεωργία και την κτηνοτροφία.
Ιστορικά στοιχεία
Ο Πύργος αποτέλεσε έδρα της ομώνυμης κοινότητας που συστάθηκε το 1935. Αρχικά ανήκε στον νομό Φθιώτιδας και Φωκίδας και από το 1943 εντάχθηκε στον νομό Βοιωτίας. Η κοινότητα παρέμεινε στη συνέχεια αμετάβλητη μέχρι την κατάργησή της το 1998 με την εφαρμογή του σχεδίου Καποδίστριας, οπότε εντάχθηκε στον διευρυμένο δήμο Ορχομενού. Ο πληθυσμός του Πύργου παρουσιάζει μία ελαφριά μείωση κατά τη διάρκεια του δεύτερου μισού του 20ού αιώνα, ενώ τις τελευταίες δεκαετίες έχει σχεδόν σταθεροποιηθεί παρουσιάζοντας μικρές διακυμάνσεις, όπως φαίνεται και στον παρακάτω πίνακα.
Πορεία του πληθυσμού κατά τις τελευταίες δεκαετίες
Στην περιοχή του Πύργου τοποθετείται η αρχαία βοιωτική πόλη Ασπληδόνα.
Ο Πύργος στα αρχαία χρόνια ήταν γνωστότερος από το Πύργο Ηλείας γνωστό σε όλους επειδή κατάγεται ο ( τραπερ) καθώς και η γνωστή σε όλους φιγούρα του Δερβέναγας.Φήμες λένε ότι και ο μικρός Νικόλας γνωστός τραγουδοποιός και βάρδος του 21ου αιώνα κρατάει από την περιοχή του Πύργου.Για αυτό και η γνωστή φράση του "Εσύ γελάς με το νι και με το Λι αλλά εγώ γελάω με το μικρό σου το πουλί", διότι όσοι κατάγονται από την περιοχή του Πύργου έχουν στατιστικά μεγαλύτερο ανδρικό μόριο και ξεχωρίζουν στη συνουσία.
Παραπομπές
Κατηγορία:Χωριά του νομού Βοιωτίας Κατηγορία:Δήμος Ορχομενού
ΚΣΚ Λόκερεν
Η Κ.Σ.Κ. Λόκερεν (ολλανδικά: K.S.C. Lokeren Oost-Vlaanderen) είναι μια βελγική ποδοσφαρική ομάδα που εδρεύει στην φλαμανδική πόλη Λόκερεν, στην περιφέρεια Oost-Vlaanderen.Η ομάδα προήλθε από την συγχώνευση (2000) της Koninklijke Sint-Niklase Sportkring Excelsior και της Koninklijke Sporting Club Lokeren που με την σειρά τους είχαν δημιουργηθεί από μια αλυσίδα προγενέστερων συγχωνεύσεων μικρότερων ομάδων της περιοχής.
Ιστορία
Το πρώτο ποδοσφαρικό σωματείο της περιοχής ιδρύθηκε το 1915 με την επωνυμία Football Club Racing Club Lokeren και έγινε δεκτό στα μητρώα της Βελγικής Ποδοσφαρικής Ομοσπονδίας το 1920 αλλά η ζωή του υπήρξε εξαιρετικά βραχύβια καθώς διαλύθηκε την επόμενη χρονιά. Στις 22 Ιανουαρίου του 1923 ιδρύθηκε η καινούργια Racing Club Lokeren, η οποία αναγνωρίστηκε αμέσως από την Βελγική Ποδοσφαρική Ομοσπονδία και ξεκίνησε να αγωνίζεται στις χαμηλότερες κατηγορίες του Βελγικού ποδοσφαίρου. Η φανέλα της ομάδας ήταν μαύρη με λευκές ρίγες. Αρχικά περί τα τέλη της δεκαετίας του '30 η ομάδα κέρδισε την άνοδο της στην Γ' Εθνική και το 1945 κέρδισε σε νέους αγώνες διαβάθμισης την άνοδο στην Β' Εθνική. Στις 19 Ιουλίου 1945 μετονομάστηκε σε Racing Athletiek- en Football Club Lokeren (ονομασία που κράτησε μέχρι το 1951) και μετά τις 3 Ιουλίου 1951 σε Koninklijke (σ.σ. Βασιλικό) Racing Club Lokeren. Η παραμονή της ομάδας στην Β' Εθνική υπήρξε σύντομη καθώς 2 χρόνια αργότερα(1949) υποβιβάστηκε στην Γ' Εθνική και 2 χρόνια μετά (1951) στο τοπικό περιφερειακό πρωτάθλημα. Με την συγκρότηση της κατηγορίας της Δ' Εθνικής (1952), η ομάδα επανήλθε στα εθνικά πρωταθλήματα και το 1956 προβιβάστηκε στην Γ' Εθνική, όπου παρέμεινε μέχρι το 1959 όταν και υποβιβάστηκε εκ νέου σε χαμηλότερες κατηγορίες. Εξαιτίας σοβαρών οικονομικών προβλημάτων αναγκάστηκε να συνενωθεί (1970) με την άλλη ομάδα της πόλης, την Koninklijke Standaard F.C. Lokeren (με έτος ίδρυσης το 1931 και χρώματα το κίτρινο και το μαύρο) και το νέο σωματείο ονομάστηκε Koninklijke Sporting Club Lokeren με χρώματα το κίτρινο, το λευκό και το μαύρο.
Το ενοποιημένο σωματείο κατόρθωσε να έχει καλύτερη αγωνιστική παρουσία και σταδιακά να ανεβαίνει κατηγορίες φτάνοντας να τερματίσει στην 3η θέση της Β' Εθνικής, κατά τη σεζόν 1973/74. Χάρη σε μια γενικότερη αναδιάρθρωση όλων των κατηγοριών, και την ταυτόχρονη αύξηση των ομάδων της Α' Εθνικής από 16 σε 20 ,η Λόκερεν απέκτησε αυτόματα το δικαίωμα να αγωνιστεί για πρώτη φορά στην κορυφαία κατηγορία, το 1974 όπου και παρέμεινε μέχρι το 1993.Ενδιάμεσα, και κυρίως στην τριετία 1978-1981 το σωματείο έφτασε στο απόγειο της δόξας του με σημαντικές επιτυχίες τόσο στις εγχώριες όσο και στις διεθνείς διοργανώσεις.
Κατά το έτος 2000, το σωματείο - για καθαρά οικονομικούς λόγους - συγχωνεύθηκε εκ νέου με την Koninklijke Sint-Niklaas S.K.E. (ομάδα-δορυφόρο της Λόκερεν) για να δημιουργηθεί η Sporting Lokeren Sint-Niklaas Waasland και τέλος το 2003 έλαβε την σημερινή μορφή και ονομασία του, δηλαδή K.S.C. Lokeren Oost-Vlaanderen.
Ευρωπαϊκή πορεία
A = συμμετοχές, B = αγώνες, Γ = νίκες, Δ = ισοπαλίες, E = ήττες, Ζ = γκολ υπερ, Η = γκολ κατά.
Επίσημη Ιστοσελίδα
Κατηγορία:Ιδρύσεις αθλητικών συλλόγων το 2000 Κατηγορία:Φλάνδρα Κατηγορία:Ποδοσφαιρικές ομάδες Βελγίου Κατηγορία:Ιδρύσεις ποδοσφαιρικών ομάδων το 2000
Ρυτό των αγωνισμάτων
Ιστορικό της ανακάλυψης
Βρέθηκε σε μικρό ανάκτορο στην Αγία Τριάδα.
Περιγραφή
Το λίθινο αγγείο είναι κατασκευασμένο από στεατίτη. Βρέθηκε σπασμένο σε δέκα κομμάτια και ανασυγκολλήθηκε, ενώ μέρη του λείπουν. Έχει σχήμα κωνικό και είναι διαρρυθμισμένο σε τέσσερις αλλεπάλληλες ζώνες. Στο υπόβαθρο φαίνονται στοές με κίονες. Αρχικά ήταν εντελώς καλυμμένο με χρυσή επένδυση. Στην πρώτη, τρίτη και τέταρτη ζώνη εικονίζονται σκηνές παγκρατίου με συνολικά δώδεκα πυγμάχους, ενώ στην δεύτερη ζώνη εικονίζεται μια σκηνή ταυροκαθαψίων με αθλητή πληγωμένο από τα κέρατα του ταύρου.
Οι πυγμάχοι φορούν περικεφαλαία που καλύπτει όλο το πρόσωπο, ενώ φορούν δερμάτινα γάντια στα χέρια και γκέτες στα πόδια. Έχουν περιποιημένη κόμη και φορούν περιδέραια και βραχιόλια. Ένας πυγμάχος εικονίζεται με το σώμα ελαφρά γυρμένο προς τα εμπρός. Είναι ο νικητής του αγώνα, ενώ ο ηττημένος αντίπαλός του εικονίζεται να προσπαθεί να αποφύγει τα χτυπήματα. Τα ανατομικά χαρακτηριστικά ακόμα και των τεντωμένων μυών ή της έκφρασης του προσώπου μετά από χτύπημα είναι από ιατρικής άποψης απόλυτα σωστά.
Ερμηνεία
Πρόκειται για ρυτό που χρησιμοποιούνταν σε λατρευτικές εκδηλώσεις. Οι μορφές είναι αποδοσμένες με δύναμη και ρεαλισμό που θα μπορούσε να είναι έργο κάποιου καλλιτέχνη της σύγχρονης εποχής μας. Οι δώδεκα εικόνες των πυγμάχων αποτελούν πολύτιμη πηγή πληροφοριών για τον τρόπο με τον οποίο αγωνιζόντουσαν οι αθλητές. Το αγγείο ετούτο είναι ένδειξη της αγάπης των ανθρώπων του Μινωικού και Μυκηναϊκού πολιτισμού για τον αθλητισμό. Είναι το πιο πλήρες σωζόμενο τεκμήριο αρχαίου μεσογειακού αθλητισμού και σωματικής αγωγής. Οι ανάγλυφες παραστάσεις του έχουν ιδιαίτερη πολιτισμική σημασία. Σύμφωνα με τον μύθο, οι ολυμπιακοί αγώνες στην αρχαιότητα ιδρύθηκαν από τον Ιδαίο Ηρακλή ή κάποιον απόγονό του, που ήρθε από την Κρήτη στην Ηλία.
Ιστορική τοποθέτηση
Συγκαταλέγεται στα καλύτερα έργα Μινωικής τέχνης. Χρονολογείται στην Νεοανακτορική περίοδο, περ. 1500 - 1450 π.Χ. Είναι το σημαντικότερο ντοκουμέντο σχετικά με την Μινωική πυγμαχία.
Πηγές
Κατηγορία:Μινωική τέχνη Κατηγορία:Αρχαιολογικό Μουσείο Ηρακλείου Κατηγορία:Αρχαιολογικά ευρήματα στο Ηράκλειο
Chocolat
Το Chocolat έκανε πρεμιέρα στις 15 Δεκεμβρίου 2000 και κυκλοφόρησε στους κινηματογράφους των Ηνωμένων Πολιτειών στις 22 Δεκεμβρίου 2000 σε περιορισμένο κύκλωμα αιθουσών και στις 19 Ιανουαρίου 2001 σε ευρύτερη διανομή ενώ στις 2 Μαρτίου 2001 κυκλοφόρησε στο Ηνωμένο Βασίλειο. Απέσπασε κυρίως θετικά σχόλια από τους κριτικούς και έλαβε πέντε υποψηφιότητες για Όσκαρ, συμπεριλαμβανομένων για Καλύτερη Ταινία, Α' και Β' Γυναικείου Ρόλου.
Πλοκή
Η Βιάν Ροσέ, ειδική στη σοκολάτα, ταξιδεύει στην Ευρώπη μαζί με την κόρη της Ανούκ. Τον χειμώνα του 1959 φθάνουν σε ένα ήσυχο και παραδοσιακό γαλλικό χωριό, του οποίου δήμαρχος είναι ο Κόμης Πολ ντε Ρεϊνό. Η Βιάν ανοίγει μια σοκολατερί λίγες μέρες πριν οι κάτοικοι του χωριού αρχίσουν τη νηστεία της Σαρακοστής. Η Βιάν, η οποία ντύνεται πιο προοδευτικά από τους κατοίκους του χωριού, δεν πηγαίνει στην εκκλησία και έχει αποκτήσει παιδί εκτός γάμου, δεν ταιριάζει απόλυτα με τις συνήθειες των κατοίκων του χωριού. Παρόλα αυτά είναι αισιόδοξη για την επιχείρησή της. Η ευγενική της φύση σιγά σιγά καταφέρνει να κερδίσει τους ανθρώπους έναν έναν, αναγκάζοντας τον Ρεϊνό να μιλήσει ανοιχτά εναντίον της και να την κατηγορήσει ότι βάζει σε πειρασμό τους ανθρώπους σε μια περίοδο νηστείας και αποχής.
Μία από τους πρώτους κατοίκους του χωριού που παίρνουν το μέρος της Βιάν είναι η Αρμάντ, η ηλικιωμένη και εκκεντρική σπιτονοικοκυρά της. Η Αρμάντ είναι λυπημένη με το γεγονός ότι η ψυχρή και ευσεβής κόρη της, η Καρολίν, δεν της επιτρέπει να δει τον εγγονό της Λικ επειδή θεωρεί ότι είναι κακή επιρροή για εκείνον. Η Βιάν κανονίζει ο Λικ και η Αρμάντ να συναντώνται κρυφά στην σοκολατερί, όπου και αναπτύσουν στενή σχέση. Η Καρολίν αργότερα αποκαλύπτει στη Βιάν ότι η μητέρα της είναι διαβητική, αλλά η Αρμάντ συνεχίζει να ενδίδει στη σοκολάτα παρά την κατάστασή της.
Η Βιάν έρχεται επίσης κοντά με την Ζοζεφίν, μια γυναίκα που κακοποιείται από τον αλκοολικό σύζυγό της Σερζ. Μετά από ένα αρκετά σκληρό χτύπημα στο κεφάλι, η Ζοζεφίν τον εγκαταλείπει και μετακομίζει στο σπίτι της Βιάν. Καθώς ξεκινά να εργάζεται στη σοκολατερί και η Βιάν της μαθαίνει την τέχνη της, η Ζοζεφίν αποκτά αυτοεκτίμηση και αποκτά εμπιστοσύνη στον εαυτό της. Κάτω από τις οδηγίες του Ρεϊνό, ο Σερζ αλλάζει και γίνεται ένας καλύτερος άνδρας και σύζυγος και ζητά από την Ζοζεφίν να γυρίσει πίσω. Ευτυχισμένη και ολοκληρωμένη, η Τζοσεφίν αρνείται. Αργότερα, ο Σερζ μεθυσμένος πηγαίνει στη σοκολατερί και επιχειρεί να επιτεθεί στις δύο γυναίκες. Η Ζοζεφίν όμως, σε μια στιγμή αυτοδυναμίας, τον χτυπάει με μια κατσαρόλα.
Καθώς η διαμάχη μεταξύ της Βιάν και του Ρεϊνό γίνεται όλο και χειρότερη, μια ομάδα τσιγγάνων κατασκηνώνει έξω από το χωριό. Ενώ οι περισσότεροι των κατοίκων αντιδρούν στην παρουσία τους, η Βιάν τους καλωσορίζει αναπτύσσοντας μάλιστα μια αμοιβαία έλξη με έναν από εκείνους, τον Ρου. Οι δυο τους διοργανώνουν ένα πάρτι γενεθλίων για την Αρμάντ μαζί με άλλους κατοίκους του χωριού και τσιγγάνους πάνω στη βάρκα του Ρου. Όταν η Καρολίν βλέπει τον Λικ, ο οποίος έφυγε κρυφά από το σπίτι για να πάει στο πάρτι, να χορεύει με την Αρμάντ, αρχίζει να καταλαβαίνει πόσο αυστηρή είναι με το γιο της και ότι η επιρροή της Αρμάντ στη ζωή του Λικ μπορεί και να μην είναι κακή.
Μετά το πάρτι η Βιάν, η Ζοζεφίν και η Ανούκ κοιμούνται στις βάρκες όπου ο Ρου και η Βιάν κάνουν έρωτα. Αργότερα την ίδια νύχτα, ο Σερζ βάζει φωτιά στη βάρκα όπου κοιμούνται η Ζοζεφίν και η Ανούκ. Και οι δύο δεν έπαθαν τίποτα αλλά η πίστη της Βιάν για το χωριό κλονίζεται. Επίσης, την ίδια νύχτα ο Λικ επιστρέφει στο σπίτι της γιαγιάς του όπου ανακαλύπτει ότι η Αρμάντ πέθανε από επιπλοκές του διαβήτη. Το γεγονός αυτό στεναχωρεί τόσο τον Λικ όσο και τη μητέρα του. Μετά τη φωτιά, ο Ρου μαζεύει τα πράγματά και φεύγει.
Αποφασισμένη ότι δεν μπορεί να νικήσει τον Ρεϊνό και τις αυστηρές παραδόσεις του χωριού, η Βιάν αποφασίζει να μετακομίσει. Λίγο πριν το κάνει, πηγαίνει στην κουζίνα της όπου βλέπει μερικούς από τους κατοίκους που την έχουν αγαπήσει και που η ίδια τους άλλαξε τη ζωή προς το καλύτερο, να φτιάχνουν σοκολάτα για ένα φεστιβάλ που η Βιάν είχε σχεδιάσει για την Κυριακή του Πάσχα. Συνειδητοποιώντας ότι έχει φέρει αλλαγές στο χωριό αποφασίζει να μείνει.
Παρά την αλλαγή της συμπεριφοράς των κατοίκων και της γενικότερης στάσης του χωριού, ο Ρεϊνό παραμένει σταθερός στην αποχή από τις απολαύσεις, όπως η σοκολάτα. Το απόγευμα του Σαββάτου πριν την Κυριακή του Πάσχα ανοίγει τη βιτρίνα με τις σοκολάτες και τις καταστρέφει. Όταν όμως ένα μικρό κομμάτι σοκολάτας φτάνει στο στόμα του, ενδίδει στην απόλαυση και αρχίζει να τις τρώει, πριν καταρρεύσει κλαίγοντας και τελικά κοιμηθεί. Την επόμενη μέρα η Βιάν υπόσχεται να μην αποκαλύψει τι έγινε και ένας αμοιβαίος σεβασμός αναπτύσσεται μεταξύ τους. Ο Ρου επιστρέφει το καλοκαίρι για να είναι μαζί με τη Βιάν και εκείνη παρά τη συνεχή ανάγκη για αλλαγή αποφασίζει να μείνει, έχοντας βρει ένα σπίτι για τον εαυτό της και την κόρη της στο χωριό.
Box office
Με προϋπολογισμό 25.000.000 δολάρια, το Chocolat άνοιξε στη 15η θέση συγκεντρώνοντας 3 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office άγγιξαν τα 71,5 εκατομμύρια δολάρια και στον υπόλοιπο κόσμο έφτασαν τα 81,1 εκατομμύρια δολάρια. Παγκοσμίως απέφερε 152,6 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Βρετανικές ταινίες Κατηγορία:Ταινίες του 2000 Κατηγορία:Ταινίες παραγωγής Miramax Films Κατηγορία:Αμερικανικές αισθηματικές δραματικές ταινίες Κατηγορία:Γαλλόφωνες ταινίες Κατηγορία:Αγγλόφωνες ταινίες Κατηγορία:Ταινίες που αφορούν τη μαγειρική Κατηγορία:Ταινίες βασισμένες σε βρετανικά μυθιστορήματα
Χατζή Πασάς
Ο Χατζή Πασάς ήταν Τούρκος διοικητής των Ιωαννίνων. Πατέρας του ήταν ο επίσης διοικητής των Ιωαννίνων Ασλάν Πασάς. Ως άνθρωπος ήταν άκρα θρησκόληπτος. Δεν άντεχε να βλέπει τους ελάχιστους χριστιανούς να καταφρονούνται την οθωμανική εξουσία. Γι'αυτό και έστειλε πρεσβευτές στο Σούλι το 1721 ζητώντας την υποταγή τους. Οι Σουλιώτες αρνήθηκαν, λέγοντας ότι ποτέ δεν τον πείραξαν. Ο Χατζή Πασάς αμέσως άρχισε να μαζεύει στρατό, και με οκτώ χιλιάδες εκστράτευσε και στρατοπέδευσε στο τμήμα Λάκα. Πολιόρκησε το Σούλι, αλλά νικήθηκε οικτρά και έχασε όλο του τον στρατό. Έκτοτε φοβήθηκε και δεν ξαναπείραξε τους Σουλιώτες, μέχρι το 1750, οπότε πέθανε.
Πηγές
Κατηγορία:Ιστορία των Ιωαννίνων
Γεώργιος Γιαννούλης
Ο Γιώργος Γιαννούλης (Επταχώρι Καστοριάς, 1915 - 1948) ήταν Έλληνας στρατιωτικός, αγωνιστής της Εθνικής Αντίστασης και διοικητής του Δημοκρατικού Στρατού Ελλάδας.
Βιογραφικά Στοιχεία
Ο Γιώργος Γιαννούλης γεννήθηκε το 1915 στο Επταχώρι Καστοριάς, ένα από τα πιο σημαντικά κεφαλοχώρια του Γράμμου, όπου τελείωσε το Δημοτικό Σχολείο. Τέλειωσε το Γυμνάσιο στο Τσοτύλι το 1934 και γράφτηκε στη Νομική Σχολή του Πανεπιστημίου Αθηνών. Το 1935 έγινε μέλος του ΚΚΕ. Το 1938, μετά την αποφοίτησή του από τη Νομική Σχολή, κατατάχθηκε στον στρατό και φοίτησε στη Σχολή Εφέδρων Αξιωματικών στη Σύρο, όπου και τον βρήκε η κήρυξη του πολέμου το 1940.
Αλβανικό έπος - Εθνική Αντίσταση
Από τη Σύρο μετέβη στις 28 Οκτωβρίου 1940 στο αλβανικό μέτωπο με το βαθμό του έφεδρου ανθυπολοχαγού. Όντας διοικητής διμοιρίας τραυματίστηκε κατά τη διάρκεια του ελληνοϊταλικού πολέμου και μετά τη λήξη του επέστρεψε στο χωριό του το Επταχώρι.
Στην Κατοχή πρωτοστάτησε στη δημιουργία αντάρτικων ομάδων στα χωριά της περιοχής του, όπου αναδείχθηκε σε διοικητή τάγματος του ΕΛΑΣ. Μετά τη Συμφωνία της Βάρκιζας, κατά την περίοδο της Λευκής τρομοκρατίας, κατέφυγε στο Μπούλκες της Γιουγκοσλαβίας, όπου δούλεψε ως διευθυντής της εφημερίδας «Φωνή του Μπούλκες».
Δημοκρατικός Στρατός Ελλάδας
Τον Ιούλη του 1946 έφυγε από το Μπούλκες ήρθε κρυφά στην Ελλάδα και ανέλαβε τη διοίκηση της πρώτης Ομάδας Δημοκρατικών Ενοπλων Καταδιωκόμενων (ΟΔΕΚ) στον Γράμμο, ενώ τελειώνοντας το καλοκαίρι ανέλαβε διοικητής του πρώτου Συγκροτήματος Ανταρτών Γράμμου. Διακρίθηκε για τις στρατιωτικές του ικανότητες και αναδείχθηκε σε διοικητή της 102 Ταξιαρχίας του ΔΣΕ.
Εκτέλεση
Στις 16-17 Αυγούστου 1948 ο Γιαννούλης κατά τη μάχη του Γράμμου ήταν διοικητής της 102 ταξιαρχίας του ΔΣΕ υπερασπίζοντας το ύψωμα Κάμενικ-Γκόλιο. Η μονάδα του υποχώρησε κατόπιν μεγάλης πίεσης του κυβερνητικού στρατού και ο Γιαννούλης θεωρήθηκε υπεύθυνος για τη διάσπαση της αμυντικής γραμμής του ΔΣΕ. Κατόπιν εντολής του Γ. Γούσια ο Γιαννούλης συνελήφθη για να οδηγηθεί στο αρχηγείο της 670 μονάδας του ΔΣΕ. Στις 20 Αυγούστου κατά τη διάρκεια της πορείας εκτελέστηκε πισώπλατα από τον Τάκη Σαρή (Θησέα), χωρίς καν να φτάσει στο αρχηγείο για να απολογηθεί.
Μετά από τη μάχη του Γράμμου, κοινοποιήθηκε διαταγή του Νίκου Ζαχαριάδη με ημερομηνία 4 Σεπτέμβρη 1948, όπου γνωστοποιούνταν η εκτέλεση του Γιώργου Γιαννούλη. Η διαταγή ανέφερε ανάμεσα σε άλλα:
''«(...) Στις 20 του Αυγούστου 1948, δικάστηκε από το Στρατοδικείο της 670 Μονάδας σε θάνατο και εκτελέστηκε ο πρώην Αντι/ρχης Πεζικού του Δ.Σ.Ε. Γεώργιος Γιαννούλης. Ο Γιαννούλης Γεώργιος είναι ο άμεσος Υπεύθυνος για τον αιφνιδιασμό και την απώλεια του Κάμενικ, για την απώλεια του Γκόλιο, επίσης και για την απώλεια της Μπάτρας (...) Ο ΔΣΕ πολλές φορές βοήθησε το Γιαννούλη για να διορθώσει τις αδυναμίες του, αυτός όμως συνέχισε τα λάθη του και έφτασε μέχρι τις παραπάνω πράξεις που αποτελούν πραγματική προδοσία. (...)».''
Στον Γιαννούλη είχε γίνει αυστηρή κριτική, όταν ο κυβερνητικός στρατός πήρε το Κάμενικ, που υπερασπιζόταν η Ταξιαρχία του, ενώ υπήρχαν και υποψίες σε βάρος του για συνεργασία με τον εχθρό.
Στις 6 Νοέμβρη 1957, δόθηκε στο ΠΓ του ΚΚΕ το ''«Πόρισμα για τον σ. Γιαννούλη Γιώργη του Κώστα»'', το οποίο απέρριπτε όλες τις κατηγορίες εναντίον του, ενώ ακύρωνε και την απόφαση της καθαίρεσής του από το βαθμό του αντισυνταγματάρχη του ΔΣΕ. Οι υπόνοιες για προδοσία, που έγιναν στην πράξη άτυπη κατηγορία, κρίθηκαν αβάσιμες και επομένως άδικες.
Το Πόρισμα υπογράμμιζε ότι ''«ο σ. Γιαννούλης στην πολύχρονη πάλη του συνειδητά και με συνέπεια εκτέλεσε το καθήκον του μπροστά στο Κόμμα και το λαό».''
Κομματική Αποκατάσταση
Κατά την Πανελλαδική Συνδιάσκεψη του ΚΚΕ για το δοκίμιο ιστορίας του κόμματος την περίοδο 1918-1949 στις 23 Ιουνίου 2018, αποφασίστηκε η επίσημη κομματική αποκατάσταση του Γιώργου Γιαννούλη, όπως και άλλων αγωνιστών της Εθνικής Αντίστασης, του Άρη Βελουχιώτη και του Γιώργου Γεωργιάδη. Η απόφαση της συνδιάσκεψης ανέφερε:
''«Ο Γιώργος Γιαννούλης έχει αποκατασταθεί στην πράξη και στην κομματική συνείδηση εδώ και πολλά χρόνια, ως άξιο μέλος του ΚΚΕ. Η Πανελλαδική Συνδιάσκεψη του ΚΚΕ αποφασίζει και την επίσημη αποκατάσταση του Γιώργου Γιαννούλη».''
Πηγές
Κατηγορία:Έλληνες κομμουνιστές Κατηγορία:Μέλη του ΕΑΜ Κατηγορία:Μέλη του ΕΛΑΣ Κατηγορία:Μαχητές του Δ.Σ.Ε Κατηγορία:Ελληνικός Εμφύλιος 1946 - 1949 Κατηγορία:Εκτελεσθέντες
Αντίο φίλε
Το Αντίο Φίλε (Adieu l'ami) είναι μια αστυνομική νεο-νουάρ ταινία γαλλo-ιταλικής παραγωγής του 1968 σε σκηνοθεσία του Ζαν Βωτρέν και σενάριο του Σεμπαστιάν Γιαπριζό. Πρωταγωνιστούν οι Αλέν Ντελόν, Τσαρλς Μπρόνσον, Ολγκά Ζωρζ-Πικό, Μπριζίτ Φοσέ και Μπερνάρ Φρεσόν.
Η ταινία είχε μεγάλη επιτυχία στην Ευρώπη και καθιέρωσε τον Τσαρλς Μπρόνσον ως πρωταγωνιστή μετά από μια καριέρα σε υποστηρικτικούς ρόλους στο Χόλυγουντ.
Πλοκή
Καθώς κάνουν την εμφάνιση τους οι φρουροί, ο Μπαράν και ο Προπ κλειδώνονται μέσα στο στο δωμάτιο χωρίς φως, αέρα, φαγητό ή ποτό. Κατορθώνοντας μετά από ώρες να απεγκλωβιστούν, μέσα από ένα φρεάτιο, βρίσκουν έναν φρουρό ασφαλείας νεκρό από πυροβολισμό. Βγαίνοντας επιτυχώς από το κτίριο, προσπαθούν οι δύο τους να προλάβουν μια πτήση στο αεροδρόμιο, αλλά ο Προπ συλλαμβάνεται από την αστυνομία. Παρά την εξαντλητική ανάκριση, ο Προπ δεν προδίδει τον Μπαράν. Εν τω μεταξύ, ο Μπαράν ο οποίος έχει πείσει την Ντομινίκ να τον κρύψει, προσφέρεται να μιλήσει στην αστυνομία. Τον ακολουθούν στον τόπο του εγκλήματος, όπου η Ντομινίκ πρόκειται να αναζητήσει στοιχεία για την αθωότητά του, όταν η Ιζαμπέλ εμφανίζεται με ένα όπλο. Σε μια σύγκρουση πυροβολεί έναν αστυνομικό, οπότε και τα δύο κορίτσια σκοτώνονται από τα πυρά της αστυνομίας. Τελικά διαπιστώνεται ότι οι δυο κοπέλες είχαν κλέψει τα χρήματα, σκότωσαν τον φρουρό και ξεγέλασαν τον Μπαράν προκειμένου να γίνει το θύμα της υπόθεση.
Παραγωγή
Ο Αλέν Ντελόν έψαχνε για έναν Αμερικανό ηθοποιό για να παίξει τον συμπρωταγωνιστή του στην ταινία. Θαύμαζε την υποκριτική ικανότητα του Μπρόνσον, ιδιαίτερα σε ταινίες όπως το Machine Gun Kelly και έβαλε τον παραγωγό Σερζ Σίλμπερμαν να τον πλησιάσει όταν ο Μπρόνσον βρισκόταν στην Ευρώπη κάνοντας το Villa Rides. Ο ατζέντης του Μπρόνσον, Πολ Κόνερ, θυμήθηκε αργότερα:
Ο Μπρόνσον υπέγραψε το συμβόλαιο τον Δεκέμβριο του 1967 και τα γυρίσματα της ταινίας πραγματοποιήθηκαν στη Μασσαλία και στο Παρίσι.
Box office
Η ταινία γνώρισε τεράστια επιτυχία στη Γαλλία, κερδίζοντας περίπου 6 εκατομμύρια δολάρια στο box office. Ο Μπρόνσον συνέχισε να πρωταγωνιστεί σε μια σειρά ευρωπαϊκών ταινιών που ήταν εξαιρετικά δημοφιλείς, όπως το Κάποτε στη Δύση του Σέρτζιο Λεόνε και τον Ταξιδιώτη της Βροχής του Ρενέ Κλεμάν.
Κριτικές
Οι Los Angeles Times χαρακτήρισαν το Αντίο Φίλε «υπερβολικά επινοημένη, υπερβολικά μεγάλη, χωρίς έμπνευση - και αδυσώπητα κουραστική». Το TV Guide έγραψε: «Υπάρχει καλή χημεία μεταξύ του Ντελόν και του Μπρόνσον» και πρόσθεσε ότι υπάρχουν «κάποια προβλήματα με την πλοκή αλλά κατά τα άλλα ενδιαφέροντα».
Οικιακά μέσα
Στη δεκαετία του 1980, το Monterey Home Video κυκλοφόρησε την ταινία με τίτλο Honor Among Thieves. Η Lionsgate, μετά από άδεια από το StudioCanal, το επανακυκλοφόρησε σε DVD το 2008. Η Wild East την κυκλοφόρησε με τον αρχικό αγγλόφωνο τίτλο Farewell, Friend σε μια περιορισμένη έκδοση μαζί με τον Ταξιδιώτη της Βροχής με πρωταγωνιστή επίσης τον Τσαρλς Μπρόνσον το 2011.
Εξωτερικοί σύνδεσμοι
Κατηγορία:Ταινίες του 1968 Κατηγορία:Γαλλικές ταινίες Κατηγορία:Γαλλικές αστυνομικές δραματικές ταινίες Κατηγορία:Ταινίες σε σκηνοθεσία Ζαν Βωτρέν Κατηγορία:Γαλλόφωνες ταινίες Κατηγορία:Ταινίες γυρισμένες στη Μασσαλία Κατηγορία:Ταινίες γυρισμένες στο Παρίσι Κατηγορία:Νεο-νουάρ ταινίες Κατηγορία:Ταινίες τοποθετημένες στη Γαλλία
Συλλογή Κορυφαίων Αυτοκινήτων του Μονακό
Η Συλλογή Κορυφαίων Αυτοκινήτων του Μονακό (γνωστή και ως Έκθεση Συλλογής Παλαιών Αυτοκινήτων Του Πρίγκιπα του Μονακό) είναι ένα μουσείο αυτοκινήτων στη συνοικία Φοντβιέγ του Μονακό.
Τα αυτοκίνητα αποτελούν προσωπική συλλογή του Πρίγκιπα Ρενιέ Γ΄ του Μονακό (1923–2005) και συγκεντρώθηκαν σε μια περίοδο τριάντα ετών. Η συλλογή περιλαμβάνει σχεδόν εκατό κλασικά αυτοκίνητα, κατασκευασμένα στην Ευρώπη και τις Ηνωμένες Πολιτείες. Στα πιο αξιοσημείωτα αυτοκίνητα της συλλογής περιλαμβάνονται το Bugatti Type 35, που οδηγήθηκε από τον Ουίλιαμ Γκρόβερ-Ουίλιαμς στο Γκραν Πρι του Μονακό το 1929 και το Citroën DS3 WRC του Σεμπαστιάν Λεμπ. 38 αυτοκίνητα από τη συλλογή τέθηκαν σε δημοπρασία το 2012, λόγω της επιθυμίας του Πρίγκιπα Αλβέρτου Β΄ να αναδιοργανώσει και να επεκτείνει τη συλλογή.
Τα αυτοκίνητα εκτίθενται σε πέντε ορόφους, σε έναν ειδικά κατασκευασμένο χώρο στις λεγόμενες «Βεράντες του Φοντβιέγ», και το μουσείο είναι ανοιχτό καθημερινά από τις 10πμ έως τις 6μμ, εκτός από την Ημέρα των Χριστουγέννων και την Πρωτοχρονιά.
Εικόνες
Κατηγορία:Μουσεία μεταφορών Κατηγορία:Μονακό
Ηρακλής Σακκαλής
Ο Ηρακλής Σακκαλής (1912-1996) ήταν Έλληνας πολιτικός.
Βιογραφικά στοιχεία
Ήταν γιος του Γεωργίου Σακκαλή και ήταν τραπεζικός στο επάγγελμα.
Εξελέγη βουλευτής Πειραιώς με τον Ελληνικό Συναγερμό στις επαναληπτικές εκλογές του Μαρτίου 1953 αλλά ανεξαρτητοποιήθηκε αμέσως μετά την κίνηση του βασιλιά να δώσει εντολή  σχηματισμού  κυβέρνησης στον Κωνσταντίνο Καραμανλή. Επανεξελέγη βουλευτής Πειραιώς και Νήσων με το Κόμμα Φιλελευθέρων στις 16 Μαΐου 1961 στη θέση του αποβιώσαντος Ιωάννη Ορφανού καθώς και στις εκλογές του 1963 και του 1964 με την υποστήριξη της Ένωσης Κέντρου. Πέθανε τον Ιούλιο του 1996 και η κηδεία του έγινε σε στενό οικογενειακό κύκλο.
Παραπομπές
Κατηγορία:Βουλευτές Πειραιώς και Νήσων Κατηγορία:Βουλευτές Πειραιά Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με το κόμμα των Φιλελευθέρων
Γιαμαγκάτα Αριτόμο
Εξωτερικοί σύνδεσμοι
Κατηγορία:Γκενρό Κατηγορία:Πρωθυπουργοί της Ιαπωνίας Κατηγορία:Κόμητες της Ιαπωνίας Κατηγορία:Μαρκήσιοι της Ιαπωνίας Κατηγορία:Δούκες της Ιαπωνίας Κατηγορία:Πρίγκιπες της Ιαπωνίας
Έμιλ Χύντεν
Ο Έμιλ Χύντεν (γερμανικά: Emil Johannes Hünten, 19 Ιανουαρίου 1827 - 1 Φεβρουαρίου 1902) ήταν Γερμανός ζωγράφος. Άρχισε να ζωγραφίζει ιστορικές σκηνές και μεταφερθηκε σε άλογα και στρατιωτικα μοτίβα. Μεταξύ των πελατων του ηταν ο Όττο φον Μπίσμαρκ και η βασιλική οικογενεια της Πρωσίας.
Παραπομπές
Κατηγορία:Γερμανοί ζωγράφοι Κατηγορία:Εικονογράφοι
Κρις Σέιμπιν
Ο Τζόσουα Χάρτερ (γεν. 4 Φεβρουαρίου 1982) είναι Αμερικάνος επαγγελματίας παλαιστής, που είναι γνωστός ως "Κρις Σέιμπιν". Είναι περισσότερο γνωστός για τη πορεία του στο TNA Wrestling.
Πρώτα Χρόνια
Ο Χάρτερ εκπαιδεύτηκε από τον Σκοτ Ντ' Αμόρ και τον "Αμέιζινγκ" Μάτσον στη σχολή της πάλης Can-Am. Ασχολήθηκε επαγγελματικά με τη πάλη το 2000, όπου και άρχισε να δουλεύει σε ανεξάρτητες εταιρίες πάλης.
Ομάδα με τον Άλεξ Σέλεϊ
Το 2003 υπέγραψε συμβόλαιο με το TNA Wrestling σύντομα κατέκτησε το Πρωτάθλημα Κατηγορίας Χ. Το 2004 άρχισε να παλεύει και στο Ring of Honor. Τα επόμενα χρόνια βρισκόταν κυρίως στην κατηγορία των ευκίνητων παλαιστών του TNA, την Κατηγορία Χ. Στα μέσα του 2007, έφτιαξε ομάδα με τον Άλεξ Σέλεϊ και έγιναν μια από τις πιο αγαπητές ομάδες του TNA. Μαζί κατέκτησαν το Ομαδικό Πρωτάθλημα και είχαν κόντρες με διάφορες ομάδες, ανάμεσα στις Μπιρ Μάνεϊ, Ομάδα 3-D και Τζενερέσιον Μι. Η ομάδα διαλύθηκε λόγω τραυματισμού μέχρι τις αρχές του 2011. Μετά από ένα χρόνο συμμάχησαν για να διεκδικήσουν τον Ομαδικό Τίτλο, όμως δεν τα κατάφεραν.
Μοναχική πορεία
Ο Κρις Σέιμπιν συνέχισε να παλεύει μόνος του, επιστρέφοντας στην Κατηγορία Χ. Εκεί διεκδίκησε δύο φορές το Πρωτάθλημα Κατηγορίας Χ κόντρα στον τότε πρωταθλητή Ώστιν Άρις, όμως έχασε. Τον Ιούνιο του 2012, τραυματίστηκε στο αριστερό του πόδι και χειρουργήθηκε. Επέστρεψε τον Μάιο του 2013 και νίκησε σε αγώνα για να γίνει ο νέος διεκδικητής του Πρωταθλήματος Κατηγορίας Χ. Τον Ιούνιο στο Slammiverasy, ο Κρις Σέιμπιν έγινε ο νέος πρωταθλητής, αφού νίκησε σε έναν τριπλό αγώνα Απόλυτου Χ. Μετά από ένα μήνα, ο Σέιμπιν έχασε τον τίτλο από τον Ώστιν Άρις. Την επόμενη εβδομάδα ο Σέιμπιν επανέκτησε τον τίτλο. Ο γενικός διευθυντής Χαλκ Χόγκαν του έδωσε την ευκαιρία να διεκδικήσει το Παγκόσμιο Πρωτάθλημα Βαρέων Βαρών αν παρέδιδε τον τίτλο του. Τελικά έτσι κι έγινε, με τον Σέιμπιν να νικά τον Μπούλι Ρέι και να κατακτά το Παγκόσμιο Πρωτάθλημα Βαρέων Βαρών. Τον επόμενο μήνα έχασε τον τίτλο του από τον Μπούλι Ρέι. Τον επόμενο μήνα, έγινε heel (δηλαδή αντιπαθής στο κοινό) και τον Οκτώβριο στο Bound for Glory κατέκτησε το Πρωτάθλημα Κατηγορίας Χ. Αφού έχασε το πρωτάθλημα από τον Ώστιν Άρις τον Νοέμβριο, το κέρδισε για άλλη μια φορά σε Impact που προβλήθηκε τον Ιανουάριο του 2014. Έπειτα, χώρισε με τη μάνατζερ του, Βέλβετ Σκάι όταν εκείνη δεν τον βοήθησε να διατηρήσει το Πρωτάθλημα Κατηγορίας Χ κόντρα στον Άρις, από τον οποίο και τελικά έχασε. Τον Μάιο έγινε γνωστή η αποδέσμευση του από το TNA.
Πηγές
Κατηγορία:Επαγγελματίες Παλαιστές
Γουόλτερ Γούντμπερν Χάιντ
Ο Γουόλτερ Γούντμπερν Χάιντ (αγγλικά: Walter Woodburn Hyde, 4 Μαΐου 1870 - 15 Φεβρουαρίου 1966) ήταν Αμερικανός κλασικός αρχαιολόγος.
Βιογραφία
Γεννήθηκε στις 4 Μαΐου 1970 στην Ίθακα της Νέας Υόρκης. Αποφοίτησε το 1893 με μπάτσελορ από το Πανεπιστήμιο Κορνέλ και από το 1894 έως το 1900 εργάστηκε στη δευτεροβάθμια εκπαίδευση. Φοίτησε το διάστημα 1898-1899 στην Αμερικανική Σχολή Κλασικών Σπουδών στην Αθήνα και στην Αμερικανική Σχολή Κλασικών Σπουδών στη Ρώμη, ενώ μεταξύ 1900-1902 συνέχισε τις σπουδές του στα Πανεπιστήμια της Γενεύης, του Γκέτινκγεν και της Χάλε, από οποίο έλαβε μάστερ και αναγορεύτηκε διδάκτωρ. Δίδαξε λατινικά στο Πανεπιστήμιο του Τενεσί και ελληνικά στο Πανεπιστήμιο Κορνέλ, ενώ από 1910 έως το 1940 ήταν καθηγητής ελληνικών και αρχαίας ιστορίας στο Πανεπιστήμιο της Πενσυλβάνιας το οποίο του απένειμε το 1948 τον τιμητικό τίτλο του Διδάκτορα των Γραμμάτων (Litt.D. Litterarum doctor). Πέθανε στις 15 Φεβρουαρίου 1966 στη Φιλαδέλφεια της Πενσυλβάνιας.
Εργογραφία
Έγραψε 14 βιβλία και πολλά άρθρα σε θέματα ελληνικής αρχαιολογίας, αρχαίας ελληνικής λογοτεχνίας, θρησκείας, γεωγραφίας και νομοθεσίας. Ένα από τα κύρια ενδιαφέροντά του του ήταν οι Ολυμπιακοί Αγώνες με τη θεματολογία των οποίων ασχολήθηκε εκτενέστατα. Συνδυάζοντας την αγάπη του για την ορειβασία με την αρχαιολογία μελέτησε τις αρχαίες ρωμαϊκές αλπικές διαδρομές καθώς και τη διαδρομή που πιθανώς χρησιμοποίησε ο Αννίβας για να διασχίσει τις Άλπεις, για την οποία συμπέρανε ότι πρέπει να ήταν κατά μήκος του ποταμού Ισάρ και μετά από το πέρασμα Alpis Graia.
Πηγές
Κατηγορία:Αμερικανοί αρχαιολόγοι
Γαλλικό φράγκο
thumb|right|200px|[[Νόμισμα (Κέρμα)|Κέρμα ενός γαλλικού φράγκου, 1960]] Το γαλλικό φράγκο (γαλλ. franc français, FF) ήταν το νόμισμα της Γαλλίας μέχρι την εισαγωγή του ευρώ το 1999.
Το γαλλικό φράγκο αντικαταστάθηκε από το ευρώ με ισοτιμία €1 = 6,55957 γαλλικά φράγκα. Παρέμεινε σε κυκλοφορία στη Γαλλία, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού νομίσματος το 2002.
Εξωτερικοί σύνδεσμοι
Φράγκο Φράγκο γαλλικό Φράγκο Κατηγορία:Νομίσματα που αντικατέστησε το Ευρώ Κατηγορία:Οικονομία της Ανδόρρας Κατηγορία:Νομίσματα της Ευρώπης
Ευθύδημος ο Χίος
Ο Ευθύδημος ο Χίος (Λατινικά: Euthydemus, Αρχαία Ελληνικά: Εὐθύδημος) ήταν Έλληνας σοφιστής, γεννημένος στη Χίο, ο οποίος μετανάστευσε με τον αδελφό του Διονυσόδωρο στους Θούριους της Μεγάλης Ελλάδας. Όταν εξορίστηκε από την πόλη αυτή, πήγε στην Αθήνα όπου έζησε πολλά χρόνια. Ο Ευθύδημος ήταν λίγο παλαιότερος από τον Σωκράτη. Ο Πλάτων απεικονίζει αυτόν και τον αδελφό του στον Ευθύδημο διάλογο και αναφέρεται περαιτέρω από τον Αριστοτέλη.
Λούτσι Βοιωτίας
Το  Λούτσι είναι χωριό του νομού Βοιωτίας του Δήμου Ορχομενού. Βρίσκεται, βορειοδυτικά του Ορχομενού κοντά στους πρόποδες του όρους Χλωμό. Ο πληθυσμός του χωριού, σύμφωνα με την απογραφή του 2011, είναι 308 κάτοικοι. Κοντά στο Λούτσι βρισκόταν η αρχαία Βοιωτική πόλη Ύηττος.
Ιστορικά στοιχεία
Το Λούτσι αναπτύχθηκε κατά την περίοδο 1900-1940, όταν υπήρξε εκμετάλλευση των μεταλλευμάτων νικελίου και σιδήρου της περιοχής από ιταλική εταιρία
Παραπομπές
Κατηγορία:Χωριά του νομού Βοιωτίας Κατηγορία:Δήμος Ορχομενού Κατηγορία:Αρβανιτοχώρια του νομού Βοιωτίας
Εθνική Ρεϊνιόν (ποδόσφαιρο ανδρών)
Η Εθνική Ρεϊνιόν είναι η τοπική ομάδα της γαλλικής υπερπόντιας περιοχής της Ρεϋνιόν. Ελέγχεται από την Ποδοσφαιρική Ομοσπονδία Ρεϊνιόν, τοπικό παράρτημα της Γαλλικής Ομοσπονδίας Ποδοσφαίρου. Η ομάδα δεν είναι μέλος της FIFA αλλά μόνο συνδεδεμένο μέλος της Αφρικανικής Συνομοσπονδίας Ποδοσφαίρου. Έτσι, δεν διαγωνίζεται στα προκριματικά του Παγκοσμίου Κυπέλλου Ποδοσφαίρου ή του Κυπέλλου Εθνών Αφρικής. Ωστόσο, έχει δώσει πολλά παιχνίδια κυρίως με αντιπάλους νησιώτικα κράτη όπως η Μαγαδασκάρη, η Μαυριτανία και οι Σεϋχέλλες.
Εξωτερικοί σύνδεσμοι
Κατηγορία:Ποδόσφαιρο στη Ρεϋνιόν Ρεινιον
Πανιώνιος ο Χίος
Ο Πανιώνιος ο Χίος (στα λατινικά Panionius), ήταν δουλέμπορος που έζησε στα τέλη του 6ου με αρχές 5ου αιώνα π.Χ, που αναφέρει για αυτόν ο ιστορικός Ηρόδοτος και προκειται για ένας από τους πρώτους γνωστούς με όνομα εμπόρους σκλάβων.
Με καταγωγή από το νησί της Χίου, ο Πανιώνιος αγόραζε νεαρά αγόρια αφού πρώτα τα είχε ευνουχίσει, για να τα μεταπωλήσει στις Σάρδεις, Έφεσο και τη Μικρά Ασία, τότε υπό περσική κυριαρχία. Ο Ερμότιμος, ένας από τους σκλάβους που είχε πουλήσει, έγινε αργότερα ο αγαπημένος ευνούχος του Πέρση βασιλιά Ξέρξη.
Ο Ηρόδοτος αναφέρει ότι, ενώ ο Ξέρξης βρισκόταν στις Σάρδεις και ετοιμαζόταν να επιτεθεί με τα στρατεύματά του κατά της Αθήνας, ο Ερμότιμος επισκέφτηκε την πόλη Αταρνέα της Μυσία ς, της οποίας τα εδάφη καλλιεργούσαν οι κάτοικοι της Χίου και τυχαία συνάντησε εκεί τον Πανιώνιο. Ο Ερμότιμος του έδειξε πολλή φιλία, για "όλα τα καλά που του είχε κάνει", και υποσχέθηκε να του δώσει ανταμοιβή από ευγνωμοσύνη, αν δεχόταν να έρθει με όλη την οικογένειά του στο σπίτι του. Παρασυρμένος από αυτές τις προσφορές, ο Πανιώνιος πήγε στον Ερμοτίμο με τη γυναίκα και τα παιδιά του. Όταν πλέον τον είχε στην εξουσία του με όλη του την οικογένεια, του είπε: